Dag 03 | Linda Kriel Fitness
Wen Die Stryd Teen Selluliet
Dit het allerhande snaakse name: haelskade, lemoenskildye, maaskaasdye. Maar wat is selluliet nou eintlik?
Oor selluliet bestaan 'n hele klomp teorieë. Maar dit maak nie saak of dit gewone vet is wat op al die probleemareas saampak en of dit ander soort vetselle is nie – meer as 80 persent van ons Evas ly onder dié vloek. Al meer navorsers skryf dit toe aan 'n hormoonwanbalans of veranderinge. Die vroulike hormoon estrogeen blyk die groot sondaar te wees, daarom is dit moontlik dat die Pil, swangerskap en menopouse kan veroorsaak dat selluliet vorm.
Maar daar is ook 'n hele paar ander faktore wat tot die vorming van dié onooglike kuiltjies kan bydra:
Lewer- en hardlywigheidsprobleme
Let op jou dieët. Wees versigtig vir te veel kafeïen. Nie meer as 4 koppies koffie per dag, of selfs minder as jy 'n groot probleem het. Wees ook versigtig vir alkohol, nikotien, sout en preserveermiddels. Eet baie vars vrugte en groente en drink baie water.
Gebruik aanvullende vitamien A, C en E.
Massering is baie doeltreffend, want dit bevorder ook die bloedsirkulasie en is saam met oefening 'n móét. Skaf 'n goeie sellulietroom of –jel aan. Onthou, dit sal net werk as jy dit elke dag doen. Jy kan dit selfs aansmeer voordat jy die oefeninge doen wat ek hier demonstreer.
Kliek Hier Vir Dag 04
11th Jul 2018 at 2:01 pm
Linda beveel aan dat jy jou koffie beperk tot 4 koppies 'n dag.
Koffie is 'n stimulant en oormatige gebruik het nadele inhou soos afname in konsentrasie en angstigheid.
Kaffiene kan ook verslawend word.
Koffie met suiker en melk bevat baie kilojoues wat jy nie wil inneem as jy gewig wil verloor nie.
Groentee is beslis op Linda se eetplanne aan te beveel.
Groentee het antioksidante en voedingswaarde. Dit help ook met gewigsverlies omdat dit vetverbranding aanhelp en metabolisme verhoog.
LINDA KRIEL FITNESS.
10th Jul 2018 at 1:20 pm
Ek sien Linda stel voor dat koffie beperk moet word – ek neem aan die vir die kaffeine. Sluit dit green tea in? Sal green tea aanbeveel word?